Diari Oficial de la Generalitat Valenciana


Sumari del DOGV 7706, del 27-01-2016 (2016/457)

RESOLUCIÓ de 25 de gener de 2016, del director general de Relacions amb les Corts, per la qual disposa la publicació del protocol d'adhesió i acceptació al conveni subscrit el 24 de novembre de 2014 entre el Consell General del Poder Judicial, el Ministeri de Justícia i la Universitat Nacional d'Educació a Distància (UNED) per a la realització de pràctiques externes en jutjats i tribunals.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7706

Data del DOGV
:   27-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/457


Data del document
:   25-01-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 25 de gener de 2016, del director general de Relacions amb les Corts, per la qual disposa la publicació del protocol d'adhesió i acceptació al conveni subscrit el 24 de novembre de 2014 entre el Consell General del Poder Judicial, el Ministeri de Justícia i la Universitat Nacional d'Educació a Distància (UNED) per a la realització de pràctiques externes en jutjats i tribunals. [2016/457]  
El Consell General del Poder Judicial, el Ministeri de Justícia, la Universitat Nacional d'Educació a Distància (UNED) i la Generalitat han subscrit, prèvia tramitació reglamentària, el 12 de gener de 2016, el protocol d'adhesió de la Generalitat i acceptació al conveni subscrit el 24 de novembre de 2014 per a la realització de pràctiques externes en jutjats i tribunals.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació, en el Diari Oficial de la Comunitat Valenciana, de l'esmentat protocol, que ha quedat inscrit en el Registre de Convenis de la Generalitat amb el número 21/2016 i que figura com a annex d'esta resolució.  
  
València, 25 de gener de 2016.- El director general de Relacions amb les Corts: Antonio Torres Salvador.  
  
  
Protocol d'adhesió i acceptació al conveni de col·laboració subscrit amb data 24 de novembre de 2014, entre el Consell General del Poder Judicial, el Ministeri de Justícia i la Universitat Nacional d'Educació a distància (UNED) per a la realització de pràctiques externes en jutjats i tribunals  
  
La consellera de Justícia, Administració Pública, Reformes Democràtiques i Llibertats Públiques de la Generalitat, Gabriela Bravo Sanestanislao, nomenada pel Decret 8/2015, de 29 de juny, del president de la Generalitat, i autoritzada per a aquest acte per l'Acord del consell de data 30 d'octubre de 2015,  
  
DECLARA  
Que el Consell ha acordat, amb data 30 d'octubre de 2015, aprovar l'adhesió al conveni de col·laboració entre el Consell General del Poder Judicial, el Ministeri de Justícia i la Universitat Nacional d'Educació a Distància (UNED), per a la realització de pràctiques externes en jutjats i tribunals, subscrit amb data 24 de novembre de 2014.  
  
EXPRESSA  
La voluntat de la Conselleria de Justícia, Administració Pública, Reformes Democràtiques i Llibertats Públiques, la representació de la qual ostenta, d'adherir-se expressament a totes i cada una de les clàusules del conveni de col·laboració mencionat, assumint-ne les obligacions derivades i amb subjecció a totes les seues clàusules.  
  
Valencia, 17 de novembre de 2015  
Gabriela Bravo Sanestanislao  
  
Atenent a la sol·licitud plantejada i en considerar-se que la proposta s'ajusta íntegrament a l'objecte del conveni, les parts  
  
ACORDEN  
De conformitat amb el procediment establit en la clàusula segona del conveni de col·laboració, subscrit amb data 24 de novembre de 2014, entre el Consell General del Poder Judicial, el Ministeri de Justícia i la Universitat Nacional d'Educació a Distància (UNED), per a la realització de pràctiques externes en jutjats i tribunals, donar la conformitat a l'adhesió sol·licitada per la Conselleria de Justícia, Administració Pública, Reformes Democràtiques i Llibertats Públiques de la Generalitat, aprovada per l'Acord del Consell de data 30 d'octubre de 2015.  
  
  
Madrid, 12 de gener de 2016  
  
El president del Tribunal Suprem i del Consell General del Poder Judicial: Carlos Lesmes Serrano.  
El Ministre de Justícia: Rafael Catalá Polo.  
La Consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.   
El rector de la UNED: Alejandro Tiana Ferrer.